### 10.    Beslutning om støttetilsagn efter byfornyelsesloven 1/2019 - Højgårdsvej 45, 4400 Kalundborg, [adresse], 4400 Kalundborg, [adresse] 16A, 4593 Jonna Nissen.

**Åbent**

Sagsnr.: 326-2019-3468        J.nr.: 01.11.00           Dokumentnr.:
326-2019-32605

**Sagstype**

Beslutning.

**Resume og sagens baggrund**

Administrationen har udpeget ejendommene [adresse], [adresse], 4400 Kalundborg, [adresse] 16A, 4593
Eskebjerg til udvalgets drøftelse og beslutning om støtte fra puljen til
nedrivning og renovering, jf. lov om byfornyelse, i henhold til ministeriets
tilsagn. Dette som led i kommunalbestyrelsens beslutning om at opprioritere det
fysiske miljø i landdistriktet og brug af Pulje til Landsbyfornyelse under
byfornyelsesloven.

Teknik- og Miljøudvalget er af kommunalbestyrelsen tildelt
kompetencen til at træffe beslutning efter byfornyelsesloven til at meddele
støttetilsagn.

**Indstillinger**

Chefen for Plan, Byg og Miljø
indstiller, at;

1.    Der meddeles
støttetilsagn til nedrivning af stuehus (bygning nr.1) på [adresse], 4400
Kalundborg, matr.nr. 2c, [adresse], [adresse]

2.    Der meddeles
støttetilsagn til nedrivning af stuehus på [adresse] 71, 4400 Kalundborg,
matr.nr. 9e, [adresse].

3.    Der meddeles
støttetilsagn, under vilkår ift. kortlagt forurening på ejendommen, til
nedrivning af værkstedsbygning (bygning nr. 2) på [adresse] 16A, 4593
Eskebjerg, matr.nr. 7ac Bregninge By, Bregninge.

**Behandling**

Teknik- og Miljøudvalget.

**Sagsfremstilling**

Administrationen har i vedlagte bilag 1 med tilhørende fotos
behandlet de tre sager.

På baggrund af notatet anbefaler administrationen, at der
gives støtte til at nedrive det forfaldne stuehus på landbrugsejendommen
[adresse], at nedrive landhuset på [adresse] 71 nord for
Raklev samt at nedrive den tidligere værkstedsbygning på [adresse] i
Bregninge.

Ejere af henholdsvis [adresse]
oplyser, at man har købt ejendommene med henblik på nedrivning, og man vil
opføre en ny bolig på ejendommene. I henhold til Bekendtgørelsen om
støtteberettigede udgifter kan støtten maksimalt udgøre de samlede til
nedrivning og ryddeliggørelse af grunden med fradrag af værdistigning på
ejendommen som følge af den støttede ydelse.

I de to sager vil der være tale om en vis værdistigning, når
ejer ikke selv skal finansiere hele nedrivningen, som et senere nybyggeri vil
forudsætte. Samtidig er det ønskeligt at nedrivningerne udføres, da bygningerne
er skæmmende og farlige at opholde sig i. Derfor anbefales det, at der gives
støtte til 50% af udgiften til nedrivning af de pågældende tidligere boliger,
hvilket er de anførte beløb. Dette er aftalt med de pågældende ansøgere. Det
skal også anbefales, at denne betragtning lægges til grund fremadrettet i
eventuelle tilsvarende sager.

Ansøgningen fra [adresse] 16A omhandler nedrivning af et
tidligere autoværksted i Bregninge. Ejendommen er beliggende ved indkørsel til
Bregninge fra sydøst, bygningen er faldefærdig og skæmmende. Syd for bygningen
er der kortlagt et forurenet område, hvor der har været henstilling af biler
fra værkstedet. Selve værkstedet er ikke kortlagt.

Det anbefales, at der gives støtte til nedrivning under
vilkår af, at der opnås tilladelse til nedrivning efter byggelovgivningen efter
forud indhentet udtalelse fra Regionsrådet, jf. lov om forurenet jord samt at eventuelle
udgifter til forureningsafhjælpning skal afholdes af ejeren.

Der er foretaget overslagsmæssig vurdering af støttebeløb.
Endelige beløb vil først foreligge efter licitation/indhentning af tilbud og
endt arbejde. Nedenstående forslag til beslutning fremlægges:

1.    [adresse] 45,
4400 Kalundborg               146.875 kr. inkl. moms

2.    Raklev Høje 71,
4400 Kalundborg                125.000 kr. inkl. moms

3.    Bregningevej
16A, 4593 Eskebjerg              125.000 kr. inkl. moms

I alt                                                            396.875
kr. inkl. moms

**Økonomiske konsekvenser**

Den statslige udgiftsramme udgør det tilskudsbeløb/refusion,
som kommunen maksimalt kan få udbetalt og som svarer til 60% (ændret fra 1.
marts 2019) af de af kommunen afholdte udgifter. Kommunen skal selv finansiere
40 %.

Rest af den statslige udgiftsramme for 2016 skønnes herefter
at udgøre 1,1 mio. kr.

Udgifterne afholdes af anlægsbevilling vedrørende
indsatspuljen 2016.

[adresse] bemærkninger er indarbejdet i sagen.

**Bilag**

|  |  |
| --- | --- |
| Behandling af sager vedrørende støtte fra Pulje til landsbyfornyelse | 326-2019-32648 |